POLITEHNICA București lansează Comunitatea de practicieni GlobeCoP – o inițiativă europeană dedicată educației sustenabile și transformării digitale

Universitatea Națională de Știință și Tehnologie POLITEHNICA București anunță lansarea Comunității de Practicieni GlobeSTEAMSS (Globe CoP), o inițiativă internațională care reunește cadre didactice, cercetători, studenți și profesioniști din Europa pentru a colabora în jurul provocărilor reale din domeniile sustenabilității, tranziției digitale și educației incluzive STEAMSS (Științe, Tehnologie, Inginerie, Arte, Matematică și Științe Sociale).

Comunitatea oferă un spațiu colaborativ pentru schimb de experiențe și practici, dezvoltare de competențe verzi, digitale și antreprenoriale, precum și co-crearea de soluții inovatoare prin hackathoane și proiecte comune. Membrii CoP vor avea acces la resurse, instrumente și bune practici prin intermediul unei platforme digitale dedicate, care va găzdui și un ecosistem digital de date și resurse educaționale – un spațiu care facilitează învățarea reciprocă într-o lume globală.

„Ne dorim ca GlobeCoP să devină un spațiu în care cunoașterea, tehnologia și inovația socială se întâlnesc pentru a genera schimbare reală în educație și în comunitate”, a declarat conf. univ. dr. Loredana Manasia, director LEARNINNO.

Comunitatea este deschisă tuturor celor interesați de inovație, transformare digitală și impact social pozitiv. Participanții pot:

· interacționa cu tineri talentați și colabora cu echipe interdisciplinare de studenți;

· propune provocări reale pentru evenimentele de tip Design Challenge / Hackathon;

· beneficia de vizibilitate în rețeaua europeană GlobeSTEAMSS;

· contribui la definirea competențelor și practicilor educaționale ale viitorului.

Inițiativa face parte din proiectul european “Global Learning Opportunities for Green and Sustainability Education in STEAM and Social Sciences Degrees” (Erasmus+ 2024-1-ES01-KA220-HED-000251748), finanțat cu sprijinul Comisiei Europene.

Pentru mai multe informații și pentru a vă alătura comunității:

https://globesteamss.eu; learninno@upb.ro; loredana.manasia@upb.ro

Formular de înscriere în Globe CoP: https://forms.office.com/e/uiPL6XUHkA?origin=lprLink